bn

**VZDELÁVACÍ PROGRAM – VÝTVARNÁ VÝCHOVA PRE ŽIAKOV S ĽAHKÝM STUPŇOM MENTÁLNEHO POSTIHNUTIA**

**UČEBNÉ OSNOVY SÚ TOTOŽNÉ SO VZDELÁVACÍM ŠTANDARDOM ŠVP PRE DANÝ PREDMET**

**Vypracovala: PaedDr. Magdaléna Polcová**

**Pre 8. ročník - schválené MZ, dňa: 25.8.2020**

**Základná škola s vyučovacím jazykom maďarským – Alapiskola, ČSA 15, 045 01 Moldava nad Bodvou**

**UČEBNÉ OSNOVY – VÝTVARNÁ VÝCHOVA - 8. ročník ZŠ pre žiakov s ľahkým stupňom mentálneho postihnutia**

**Školský rok: 2020/2021**

**Ročník: ôsmy**

**Počet vyučovacích hodín v školskom roku: 1 hodina týždenne – 33 hodín ročne**

# CHARAKTERISTIKA PREDMETU

Výtvarná výchova vzhľadom na jej rozmanité možnosti pôsobenia na motoriku a psychiku žiakov s mentálnym postihnutím je v špeciálnej základnej škole nezastupiteľná. Má široký záber medzipredmetových vzťahov, v rozvoji citovej výchovy a veľkou mierou prispieva k celkovej rehabilitácii žiakov.

Hlavným cieľom výtvarnej výchovy je využiť esteticko-výchovný charakter predmetu, čo znamená prebúdzanie a formovanie estetického vzťahu žiaka s mentálnym postihnutím ku skutočnosti prostredníctvom výtvarných aktivít a výtvarného umenia. Estetické zážitky a tvorivé činnosti prispievajú k postupnému zlepšovaniu psychomotorického stavu žiakov, k vyrovnávaniu ich disharmonického rozvoja a celkovej rehabilitácii umožňujúcej úspešné zaradenie do praktického života. Vhodné je využiť možnosti terapeutického pôsobenia predmetu s použitím relaxačných činností spätých s emocionálnym prežívaním žiakov.

**CIELE PREDMETU**

* prehlbovať získané poznatky a zručnosti v základných výtvarných technikách dopĺňaním,
* zložitejších foriem výtvarného vyjadrovania, – kultivovať výtvarný prejav žiakov hlbším poznávaním výrazových prostriedkov,
* rozvíjať cit a pochopenie pre estetickú a praktickú funkciu trojrozmerných foriem a ich,
* vzťah k priestoru a vzájomnému usporiadaniu,
* prehlbovať vzťah žiakov k výtvarnému umeniu a k estetickým hľadiskám a hodnotám,
* životného prostredia.

**Ročník: ôsmy**

**Počet vyučovacích hodín v školskom roku: 1 hodina týždenne – 33 hodín ročne**

|  |  |  |  |  |
| --- | --- | --- | --- | --- |
| Učebné osnovy sú totožné so vzdelávacím štandardom ŠVP pre daný predmet | | | | |
| Počet hodín | Vzdelávacia oblasť | Téma | Proces | Obsah |
| 13  13  7 | Umenie a kultúra | Výtvarné uskutočňovanie skutočnosti  Práca s výtvarnými prostriedkami    Výtvarné umenie | * Na vystihnutie prostredia volíme typické predmety a tvary, ktoré učíme žiakov zjednodušovať do grafickej podoby. * Uprednostňujeme vlastné kompozičné riešenia žiakov. * Vyhýbame sa vnucovaniu vlastných predstáv. * Vhodnými formami a metódami práce upozorňujeme na jednotu informačnej, myšlienkovej a výtvarno-estetickej funkcie grafiky . * Zaradiť aj grafické operácie na počítači: typograficko-textové, s kresliacimi a maliarskymi nástrojmi (ceruza, guma, štetec, pečiatka, označenie výberu, základné filtre). * Oboznamovanie žiakov s umením a kultúrou nášho národa. | * Čerpanie námetov zo skutočnosti, ktorá zodpovedá záujmom žiakov, ich zážitkom. * Kompozície s postavou a menšou skupinkou postáv jednoducho rozmiestnených v priestore. * Voľné vyjadrenie proporcie a pohybu ľudskej postavy na základe poznania, pozorovania a poučenia. * Zjednodušovanie typických predmetov a tvarov do grafickej podoby. * Detaily v kresbe (postavy, tváre a pod.).      * Prehlbovanie poznatkov žiakov o zákonitostiach úžitkového umenia, výtvarnej výrobe prostredníctvom dekoratívnych prác a výtvarných činností spojených s experimentovaním. * Informačná, myšlienková a výtvarno-estetická funkcia grafiky. * Uplatňovanie spojenia motívu a písma na ploche v kompozíciách. * Výrazové možnosti písma v hravých a experimentálnych činnostiach s použitím hotového typografického písma. * Poznávanie umenia cez umelecké reprodukcie, filmy, fotografie. * Súčasná architektúra a urbanizmus. * Bytová kultúra – funkčné a estetické požiadavky. * Zátišie v dielach umelcov – J. Mudroch, M. Medvecká, L. Guderna, V. Špála, J. Šturdík, porovnať s tvorbou P. Picassa, H. Matissa. Výrazové možnosti písma v hravých a experimentálnych činnostiach s použitím hotového typografického písma. |
| Prierezová téma naplnená v rámci tematického celku  Regionálna výchova a tradičná ľudová kultúra | | | * mať povedomie vlastnej kultúrnej identity, rozvíjať vlastné kultúrno-historické vedomie, * vysvetliť význam estetických faktorov, estetickej činnosti v každodennom živote, * vysvetliť význam kultúrnych a umeleckých pamiatok. | |  |  |  |  |  |  |  |
| Implementácia finančnej gramotnosti do vzdelávania.  2. Finančná zodpovednosť a prijímanie rozhodnutí.  2.1. Prevziať zodpovednosť za osobné finančné rozhodnutia. | | | * vysvetliť význam finančnej zodpovednosti, * uviesť príklady finančných rozhodnutí a ich možných dôsledkov. | |  |  |  |  |  |  |  |